2.4k DELINGER Del Tweet

Læsetid: 2 minutter





En 21-årig konstabel blev tidligt i morges kørt til Sundhedshus Ringkøbing efter en skydning i terrænet ved Borris.

Ifølge seniorsergent Ralf Altenburg har den unge konstabel givet udtryk for, at han gerne vil være finskytte, og da chancen bød sig til på skydebanen, fik han derfor lov til at prøve et par skud med den nye 12,7 finskytteriffel, Accuracy International AX50A.

“Men vi skulle nok have holdt os til basistræning med 5.56,” konstaterer seniorsergenten og rykker lidt rundt på sit overskæg.

Efter bare ét skud mod en papskive på 500 meter besvimede den 21-årige konstabel, da alt blod forsvandt fra hans hoved og direkte ned i penis.

Erektionen forblev pinefuld hård hele vejen fra Borris til Ringkøbing, hvor konstablen flere gange beklagede sig over, hvor ondt det gjorde.

“Han skreg og skreg og råbte: Ramte jeg, ramte jeg!?” siger overkonstabel-1 Jørgen ‘Dunk’ Henriksen, som mavesurt hastedrak sin morgen-Monster og kørte konstablen til lægen i en GD.

Ifølge seniorsergent Ralf Altenburg ramte konstablen dog ikke sit mål:

“Projektilet gik i jorden 80 meter ude i terrænet. Han er åbenbart både blind og vammel.”

Penis dunker dynen af

“Det er steget ham til hovedet. Dem begge to,” fniser sygeplejerske Gitte Christensen.

Hun bekræfter, at erektionen stadig er intakt her fire timer efter episoden.

“Han er næsten umulig at tale med, og han kan ikke stå på benene. Jeg gætter på, at han har fem dråber blod i hovedet, resten sidder nede i dillermanden,” siger hun og tørrer sved af panden, inden hun hvisker:

“Den er så hård, at den kan dunke dynen af ham.”

Feltspaden kan ikke få lov til at tale med konstablen, da han ifølge sundhedspersonalet “lige skal have lov til at tømme hovedet.”

Det var dog nemt at høre, at han stadig trækker vejret. Siden han ankom til Sundhedshus Ringkøbing har han råbt de samme to ord igen og igen med et vanvittigt smil:

“Get some!”